** REPUBLIKA HRVATSKA**

 PRIMORSKO-GORANSKA ŽUPANIJA

 **OPĆINA KOSTRENA**

 UPRAVNI ODJEL ZA FINANCIJE I GOSPODARSTVO

KLASA: 400-06/18-01/06

URBROJ: 2170-07-06-18-10

Kostrena, 15. studenog 2018.

Upravni odjel za financije i gospodarstvo Općine Kostrena na temelju odredbi članka 11. Zakona o pravu na pristup informacijama ("Narodne novine" broj 25/13, 85/15) objavljuje

**SAVJETOVANJE SA ZAINTERESIRANOM JAVNOŠĆU**

***Prijedlog Proračuna Općine Kostrena za 2019. godinu i projekcija za 2020. i 2021. godinu***

Sukladno odredbama članka 39. Zakona o proračunu („Narodne novine“ br. 87/08, 136/12, 15/15) predstavničko tijelo mora donijeti proračun na razini podskupine ekonomske klasifikacije za iduću proračunsku godinu i projekcije na razini skupine ekonomske klasifikacije za slijedeće dvije proračunske godine do kraja tekuće godine, u roku koji omogućuje primjenu od 01. siječnja godine za koju se donosi proračun.

Savjetovanje sa zainteresiranom javnosti provest će se u trajanju od 15. studenog 2018. do 23. studenog 2018. godine. Pozivamo Vas da dostavite svoje prijedloge, komentare i primjedbe na predloženi Prijedlog Proračuna Općine Kostrena za 2019. godinu i projekcija za 2020. i 2021. godinu putem e-maila na adresu kostrena@kostrena.hr na obrascu u prilogu.

Mišljenja, prijedlozi i primjedbe za vrijeme trajanja javne rasprave i savjetovanja mogu se uputiti putem obrasca (u prilogu) na stranici Savjetovanje sa zainteresiranom javnošću. Prijedlozi, komentari i primjedbe moraju sadržavati adresu podnositelja i biti čitko i razumljivo napisani, uz jasno navođenje dijela Prijedloga Odluke na koje se odnose, te biti dostavljeni u gore navedenom roku.

Po završetku savjetovanja svi prijedlozi pristigli u propisanom razdoblju, biti će pregledani i razmotreni te će se o istom sastaviti "Izvješće o usvojenim i odbijenim prijedlozima" koje će biti javno objavljeno na web stranici Općine Kostrena – [www.kostrena.hr](file:///C%3A%5CUsers%5Cmazekic%5CAppData%5CLocal%5CMicrosoft%5CWindows%5CINetCache%5CContent.Outlook%5CKP049NG4%5Cwww.kostrena.hr).

Na temelju pristiglih prijedloga sudionika savjetovanja formulirat će se konačni tekst Odluke o Proračunu Općine Kostrena za 2019. godinu i projekcija za 2020. i 2021. godinu o čijem će usvajanju raspravljati Općinsko vijeće Općine Kostrena kao nadležno predstavničko tijelo.

 ***v.d. Pročelnice***

 ***Tamara Bulat, dipl.oecc.***